L 138/14 Euroopa Liidu Teataja 30.5.2007 KOMISJON KOMISJONI OTSUS, 4. mai 2007, milles käsitletakse muude põllumajandustoodete kui suhkru ülemääraste varude kindlaksmääramist ning nende kõrvaldamise finantstagajärgi seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisega (teatavaks tehtud numbri K(2007) 1979 all) (Ainult tšehhi-, kreeka-, eesti-, läti-, leedu-, malta-, poola-, sloveeni- ja slovakikeelne tekst on autentsed) (2007/361/EÜ) EUROOPA ÜHENDUSTE KOMISJON, võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle IV lisa 4. peatüki lõiget 4, ning arvestades järgmist: 2003. aasta ühinemisakti IV lisa 4. peatüki lõikes 2 on sätestatud, et põllumajandustoodete era- ja riigivarud, mis on ühinemiskuupäeval Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia (edaspidi ,uued liikmesriigid”) territooriumil vabas ring- luses ja ületavad koguse, mida võidaks käsitada normaalse ülekandevaruna, tuleb likvideerida uute liik- mesriikide kulul. Normaalse ülekandevaru mõiste määrat- letakse iga toote suhtes vastavalt kriteeriumidele ja eesmärkidele, mis on iseloomulikud igale turukorraldu- sele. Nii igale turukorraldusele iseloomulikud kriteeriumid ja eesmärgid kui ka uutes liikmesriikides enne ühinemist kehtinud hindade ja ühenduse hindade suhe eeldavad, et normaalset ülekandevaru tuleks hinnata sektorite kaupa eri tegureid arvestades. Ülemääraste varude arvutamise alus peaks olema omamaise tootmise vaheldumine, kaasa arvatud import ja välja arvatud eksport, ühinemisele eelnenud 12 kuu jooksul, st ajavahemikul 1. maist 2003 kuni 30. aprillini 2004, võrrelduna omamaise tootmise tavapärase vahel- dumisega, kaasa arvatud import ja välja arvatud eksport, eelmise kolme 12kuulise ajavahemiku jooksul. Komisjon palus uutel liikmesriikidel selgitada arvutamise üldist metoodikat ja esitada konkreetsed olukordade põhjendused normaalsest suuremate varude õigustami- seks. Komisjon hindas esiteks üldist metoodikat ja viimistles olukorra üldisel analüüsil põhineva metoodika horisontaalse lähenemise kohta, mida kõik uued liikmes- riigid peavad kohaldama. Seejärel hinnati uute liikmesrii- kide esitatud konkreetseid põhjendusi. Kõnealuse hinda- mise põhjal kohandati horisontaalse lähenemise kohalda- mise tulemusi. Arvutuste tulemusi tuleks kohandada, võtmaks arvesse, et osasid tootekategooriaid, nagu või ja võiõli, riisi eri sordid, humal, seemned, veinialkohol, tubakas ja teravili, võib tegelikult vahetada ning neid võib käsitada ühe rühmana, nii et rühma teatavate toodete varude suurene- mist võib tasakaalustada rühma muude toodete varude vähendamisega.